recursal/SuperWikiNEXT-32B huggingface dataset:
Takungan Kardzali di Bulgaria merupakan takungan di Pergunungan Rhodope.
 Tasik Osceola di kampus Universiti Miami di Coral Gables, Florida, Mei 2006.
**Takungan** atau **reservoir** lazimnya merupakan tasik semula jadi atau buatan yang diperbesar dengan menggunakan empangan untuk menyimpan air tawar.

Takungan boleh dibangunkan dalam beberapa cara, termasuklah mengawal saluran air yang mengalirkan jasad air sedia ada, mengganggu saluran untuk membentuk penelukan di dalamnya, melalui penggalian, atau membina beberapa tembok penahan atau tetambak.

Ditakrifkan sebagai ruang penyimpanan bendalir, takungan boleh menampung air atau gas, termasuk hidrokarbon. *Takungan tangki* menyimpannya di dalam tangki paras tanah, bertingkat atau tertimbus. Takungan tangki untuk air juga dipanggil sisterna. Kebanyakan takungan bawah tanah digunakan untuk menyimpan cecair, terutamanya sama ada air atau petroleum, di bawah tanah.

Pautan luar
-----------

* Jabatan Sumber Air. "Reservoir Information". *California Data Exchange Center* (dalam bahasa Inggeris). Negeri California.
* Global Journal of Research Engineering (USA) (28 Ogos 2012). "Durability-Based Optimization of Reinforced Concrete Reservoirs Using Artificial Bee Colony Algorithm". *Global Journal of Research in Engineering* (dalam bahasa Inggeris). Civil and Structural Engineering (GJRE-E). **12** (3–E).
Koordinat: 2°21′18.4″N 102°18′58.4″E﻿ / ﻿2.355111°N 102.316222°E﻿ / 2.355111; 102.316222

**Takungan Durian Tunggal** (Jawi: تاكوڠن دورين توڠڬل) atau juga dipanggil sebagai **Tasik Durian Tunggal** (تاسيق دورين توڠڬل) ialah sebuah takungan di Daerah Alor Gajah, Melaka, Malaysia. Takungan ini ialah salah satu sumber bekalan air utama kepada penduduk di Melaka.

Sejarah
-------

Pada awal 1991, takungan kering menjejaskan lebih daripada 600,000 orang. Masalah ini berlanjutan hingga awal 1992. Pada 1993, untuk mengatasi masalah ini, Kerajaan Negeri Melaka menandatangani perjanjian bekalan air dengan Kerajaan Negeri Johor.

Kemudahan
---------

Kawasan takungan ini mempunyai kawasan perkhemahan, jalan joging, tempat beriadah, taman permainan kanak-kanak dan warung minuman dan makanan.

Aktiviti
--------

Pelbagai aktiviti boleh dilakukan di takungan, seperti berperahu, memancing atau meluncur angin.

Rujukan
-------

1. ↑  "Durian Tunggal Recreational Lake, Malacca". *AOL Travel* (dalam bahasa Inggeris).
2. ↑  "Learning efficient water supply management from Malacca". *The Rakyat Post* (dalam bahasa Inggeris).
Pramugari Malaysia Airlines
**Pramugari** (Jawi: ‏**ڤراموݢاري**‎code: ms is deprecated ‎) adalah istilah yang lazim digunakan untuk merujuk kepada kakitangan penerbangan di dalam kabin pesawat. **Pramugari** secara khusus merujuk kepada pekerja wanita manakala **pramugara** (Jawi: ‏**ڤراموݢارا**‎code: ms is deprecated ‎) merujuk kepada pekerja lelaki. Mereka juga kadangkala dipanggil "anak kapal kabin" atau anak kapal sahaja, walaupun ini boleh termasuk kakitangan lain seperti juruterbang. Tugas utama adalah untuk memastikan keselamatan dan keselesaan penumpang pesawat.

Sejarah
-------

Pramugari American Overseas Airlines, Flagship Denmark, Boeing 377 Stratocruiser sekitar 1949-1950
Anak kapal kabin penerbangan pertama adalah seorang lelaki yang berkhidmat dengan Zeppelin *LZ10 Schwaben* Empayar Jerman pada tahun 1911.[*perlu rujukan*]

Pramugari pertama pula adalah seorang jururawat berusia 25 tahun bernama Ellen Church berkhidmat dengan United Airlines pada 1930.

Pautan luar
-----------

* Pramugari
**TSM 2670** atau juga dikenali sebagai SLASM merupakan sistem sonar bersepadu berprestasi tinggi.

Gambaran
--------

SLASM (juga dikenali oleh Tentera laut Perancis sebagai ATBF) (Système de Lutte Anti-Sous Marine) merupakan sistem sonar bersepadu berprestasi tinggi bagi kapal permukaan ASW yang besar (frigat atau pembinasa. Ia terdiri daripada sistem kecil utama atau fungsi berikut:

a. jujukan sonar tinda aktif, selam dalam, frekuensi rendah
b. sonar pada badan kapal frekuensi serdahana aktif
c. sonar pelbagai kedalaman frekuensi serdahana aktif
d. jujukan sonar ditunda frekuensi amat rendah pasif
e. sistem amaran torpedo, menggunakan VDS atau jujukan ditunda
f. pemprosesan sonobuoy.
Sistem ini terdiri dari:

a. Ikan (kelongsong peralatan) ditunda, selam dalam yang besar yang memuatkan jujukan pemancar frekuensi rendah, dan jujukan pemacar frekuensi serdahana/penerima.
b. jujukan garis panjang, yang ditunda disambung pada ikantunda, atau ditunda secara bebas
c. jujukan penerima/pemancar frekuensi serdahana dilekat pada badan kapal
d. sistem pengendalian dan tunda besar, keluaran sampingan bagi sistem DUBV 43 sedia ada.
Di belakang ikantunda disambung penerima LF dan penerima amaran torpedo. Transduser pada ikantunda dipasang pada dua penel menegak menutupi 120 hingga 150º dikedua belah sisi. Berat ikantunda sekitar 12 tonne.

Pemprosesan isyarat dan data dilakukan melalui tiga kabinet serupa, setiap satunya mampu memproses sebarang fungsi sistem tersebut; dua kabinet lagi memuatkan sistem rakaman dan simulator, pos-prosessing dan pengawal sistem. Pengesanan dilakukan jauh pada zon pertembungan satu dan dua (70 batu nautikal).

Antaramuka manusia/mesin terdiri dari sembilan konsol pelbagai fungsi dan dua monitor khusus. Jujukan ini ditunda sehingga 600 m dibelakang kapal sehingga kedalaman 200 m. jujukan pasif taktikal frekuensi-amat rendah (Aq 1) boleh ditunda 200 m dibelakang ikantunda, kedua jujukan membentuk sebahagian dari SLASM baru yang mampu beroperasi dalam mod bistatik.

Dakwaan prestasi adalah kelajuan tunda pada 15 knot dan julat melebihi 30 km.

Status operasi
--------------

Prototaip ditunda pada frigate Cdt Rivière pada tahun 1998.
SLASM telah ditempah oleh Tentera laut Perancis bagi meningkatkan frigates F 67 ASW. Unit beroperasi pertama memasuki perkhidmatan di atas kapal frigates Perancis Tourville pada pertengahan-1995. Sonar ini telah diuji di Mediterranean dan Atlantik.

Versi kedua dijangka, kemungkinannya melalui usaha kerjasama dengan tentera laut Eropah yang lain; kumpulan kedua ini dipasang oleh tentera laut Perancis pada frigates F 70 ASW.

Pembina
-------

* Thales Underwater Systems
* Sophia Antipolis.

Pautan luar
-----------

* The Naval Institute Guide to World Naval Weapons Systems, 1997-1998, By Norman Friedman
* Digital Sonar Design in Underwater Acoustics: Principles and Applications, By Qihu Li
**TVNZ 1** ialah saluran televisyen kebangsaan pertama yang dimiliki dan dikendalikan oleh penyiaran televisyen milik negara Television New Zealand (TVNZ). Ia merupakan penyiar televisyen utama pertama di New Zealand, bermula dari tahun 1960 dan seterusnya sebagai kemudahan yang dikendalikan kerajaan bebas di empat pusat utama Auckland, Wellington, Christchurch dan Dunedin, dan akhirnya mula memperkenalkan rancangan di antara mereka semua dalam waktu sebenar pada tahun 1969, menjadi **TV NZBC** (walaupun kemudahan individu mengekalkan tanda panggilan mereka ke tahun 1970-an). Kumpulan kolektif telah dinamakan semula sebagai **Televisyen Satu** (**TV ONE**, yang digayakan sebagai **oɴe**) pada tahun 1975 selepas pembubaran Perbadanan Penyiaran New Zealand, dan menjadi sebahagian daripada TVNZ pada tahun 1980 apabila Television One and South Pacific Television (kini saluran TVNZ 2 digabungkan. Saluran itu menggunakan nama terkininya pada Oktober 2016. 

Dianggarkan 98.6% isi rumah New Zealand dengan televisyen mempunyai akses kepada TVNZ 1. Lebih 50% rancangan saluran adalah kandungan tempatan.

Rujukan
-------

1. ↑  "Our Channels". *TVNZ Ondemand*. Dicapai pada 26 August 2017.

Pautan luar
-----------

* Laman web rasmi
**Taman Herba** di Perlis, terletak bersebelahan dengan Hutan Lipur Bukit Ayer. Taman Herba ini mula dibuka pada orang ramai pada tahun 1998, dan merangkumi kawasan seluas 12 hektar. Bersebelahan dengan Taman Herba ini terletak Taman Ular dan Reptilia.

Taman Herba ini kini berfungsi sebagai "muzium etnobotani" dan juga sebagai takungan gen bagi kebanyakan sumber tumbuhan yang boleh didapati di negara ini. Taman Herba ini turut memiliki satu bahagian khas bagi menempatkan koleksi tumbuh-tumbuhan ubatan yang digunakan oleh penduduk setempat khasnya dan tumbuhan ubatan lain amnya. Sebagai "muzium etnobotani", ia bertujuan bagi mendedahkan para pelawat seluruh negara yang ingin mengenali dan mengetahui jenis dan kegunaan tumbuh-tumbuhan ini. 

Koleksi tumbuhan yang terdapat di sini terdiri dari tumbuhan liar yang sedia ada di taman ini (in-situ), tumbuh-tumbuhan ubatan yang didatangkan dari tempat lain (ex-situ) dan tumbuh-tumbuhan ubatan yang berasal dari negara lain yang telah lama diperkenalkan di negeri ini. Sehingga tahun 2000. koleksi Taman Herba telah menjangkau sehingga 600 spesies. Di antara tumbuhan ubatan terkenal yang terdapat di sini ialah tongkat Ali, kacip fatimah, cekur, halia, serai, mengkudu, selasih, kayu manis dan lain-lain lagi. 

Sesetengah tumbuhan di sini merupakan tanaman yang lazimnya ditemui di sekeliling rumah seperti bunga raya, bunga tahi ayam, senduduk, pokok kapal terbang, sirih, kesum, pokok pinang dan pisang. Tumbuhan-tumbuhan ini dipamerkan di sini untuk memberi kefahaman kepada pelawat terhadap nilai sebenar tumbuh-tumbuhan ubatan kepada manusia.

Pautan luar
-----------

* TAMAN HERBA
**Taman Batanglilin** ialah sebuah stadium hiburan dan sukan luaran di Pantai Barat Amerika Syarikat dan terletak di San Fransico di kawasan Bayview Heights pada suatu masa dahulu.

Apabila New Giants tiba di San Fraciso pada tahun 1958, mereka menyertai acara tempatan di Stadium Seals yang lama di persimpangan Jalan Bryant and Jalan 16. Sebagai padang besbol, stadium ini terkenal dengan keadaan berangin, udara lembap, embun daripada kabus dan cuaca yang menyejukkan. Ada yang menganggap bahawa Titik Batanglilin dinamakan sempena burung batanglilin yang dahulunya sering dijumpai di tempat tersebut. Terdapat perancangan untuk membina stadium baru yang menyediakan 68000 tempat duduk di Titik Batanglilin. Croix de Candelstick ialah pin anugerah yang diberi kepada peminat besbol ketika mereka keluar dari Taman Batanglilin pada akhir perlawanan pada waktu malam.

Rujukan
-------

1. ↑  Hatfield, Larry D. (January 29, 2002). "Supervisor wants Candlestick to stick". *San Francisco Chronicle*. Dicapai pada September 9, 2016.
**Satam Muhammed Abdel Rahman al-Suqami** (Arab: سطام السقاميcode: ar is deprecated , **Saṭām as-Suqāmī**) (28 Jun 1976 - 11 September 2001) ialah seorang mahasiswa undang-undang Arab Saudi dan salah seorang daripada lima perampas Penerbangan 11 American Airlines sebagai sebahagian daripada serangan 11 September.

Suqami telah menjadi mahasiswa undang-undang sehingga dipelawa menyertai al-Qaeda bersama dengan Majed Moqed, perampas lain, dan melakukan perjalanan ke Afghanistan di mana beliau akan dipilih untuk turut serta dalam serangan 9/11.

Beliau tiba di Amerika Syarikat pada April 2001. Pada 11 September 2001, Suqami menaiki Peenrbangan 11 American Airlines dan turut terlibat dalam perampasan pesawat sehingga melanggar Menara Utara World Trade Center sebagai sebahagian dari serangan koordinasi.

Pada 19 Mei 2001, Suqami dan Waleed al-Shehri mengambil penerbangan dari Fort Lauderdale ke Freeport, Bahama di mana mereka memiliki tempahan di Princess Resort. Namun, kerana tidak memiliki dokumen perjalanan sah, mereka dihentikan semasa mendarat, dan kembali ke Florida pada hari yang sama dan menyewa Kia Rio merah dari ejen Penyewaan Kereta Avis.

Rujukan
-------

1. ↑  "Archived copy". Diarkibkan daripada yang asal pada 2011-09-28. Dicapai pada 2011-08-04.CS1 maint: archived copy as title (link)
2. ↑  Joe Conger (January 10, 2001). "2 hijackers identified as former S.A. residents". mysanantonio.com. Diarkibkan daripada yang asal pada May 14, 2003. At least five sources tell KENS 5, two of the men, Satam al-Suqami and Salem al-Hazmi, lived at the Spanish Trace Apartments on the North Side earlier this year

Pautan luar
-----------

* The Final 9/11 Commission Report
Tiga satah yang selari.
Dalam matematik, suatu **satah** (serapan Arab: سَطْح‎, rumi: *saṭḥ*code: ar is deprecated  "atap (yang datar); bumbung (yang mendatar)" terbitan kata kerja dasar سَطَحَ‎code: ar is deprecated  *saṭaḥa* "membentang") ialah sebarang permukaan dua dimensi yang rata yang memanjang jauh. Suatu satah merupakan bentuk dua dimensi bagi titik (dimensi sifar), garisan (satu dimensi) dan ruang (tiga dimensi). Suatu satah dapat muncul sebagai subbahagian daripada objek-objek dimensi darjat lebih tinggi, seperti suatu dinding dalam ruang, yang panjangnya tidak terbatas, atau wujud secara bebas lagi sendiri seperti dalam pengaturan geometri Euclid.

Apabila khusus dalam konteks ruang Euclid dua dimensi, satah merujuk kepada keseluruhan ruang. Banyak perkara asas dalam matematik, geometri, trigonometri, teori graf dan proses penggrafan dilakukan dalam ruang dua dimensi, atau, dengan kata lain, dalam suatu satah.

Rujukan
-------

1. ↑  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005). *Kamus Bahasa Melayu-Bahasa Arab Bahasa Arab-Bahasa Melayu*. Shah Alam: Oxford Fajar. m/s. 182. ISBN 967-65-7321-3.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Satah*** |

* Eric W. Weisstein, *Plane* di MathWorld.
* (Inggeris) "Easing the Difficulty of Arithmetic and Planar Geometry" manuskrip Arab abad ke-15 berkenaan geometri dan aritmetik satah.

|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Arca sama bunga empat sat
**Sat** merupakan secorak daun terup. Dalam dek Perancis, setiap daun sat mengandungi satu lambang sama bunga (lekuk, daiman, sped atau kelawar) yang terletak di tengah-tengah daun, adakalanya besar dan berhias, terutama sekali sat sped. Lambang pada daun sat sped berhias semenjak Raja James VI dari Scotland dan I dari England menitahkan supaya lambang gedung cetak ditera pada daun Sat Sped. Lambang itu adalah perlu untuk mengecam gedung cetak dan mengecopnya sebagai sudah membayar cukai baru. Sungguhpun peraturan ini dimansuhkan pada 1960, namun tradisi ini tetap dipelihara oleh ramai pembuat daun terup.

Daun terup sat lazimnya tidak bertanda "1" biarpun mengandungi satu lambang sahaja, sebaliknya bertanda "A". "A" ini asalnya dari bahasa Perancis Kuno iaitu *as* yang bermaksud 'satu unit' yang asalnya memaksudkan muka dadu yang bertanda satu sebelum diserap ke dalam permainan daun terup; dan daripada itu berasalnya juga istilah Inggeris bagi daun sat, iaitu *ace*.

Lazimnya dalam sejarah, daun saat memegang nilai yang paling rendah, lebih-lebih lagi masih demikian dalam kebanyakan permainan Eropah (sebenarnya kebanyakan dek Eropah, termasuk Tarot Nouveau Perancis, tidak menggunakan huruf "A", sebaliknya memelihara angka "1"). Bagaimanapun, dalam kebanyakan permainan yang digemari ramai di dunia berbahasa Inggeris, daun sat adalah yang paling tinggi nilainya dalam sama bunganya. Misalnya, dalam poker dan blackjack, pemain boleh memilih sama ada daun sat dijadikan paling tinggi atau rendah nilainya. Kegunaan berganda ini membolehkan pemain-pemain dalam sesetengah pemain lain untuk menjadikan daun sat sebagai paling tinggi dan paling rendah sekaligus.

Rujukan
-------

1. ↑  Knuckle, White, *A Brief History of Playing Cards*
**Scomi Group Bhd.** (MYX: SCOMI) merupakan syarikat pemegang pelaburan yang terlibat dalam pengurusan perkhidmatan. Syarikat ini menyediakan dari segi aspek kelengkapan kawasan minyak, pembekalan dan perkhidmatan, pembuatan, pembinaan monorel, sistem rel kereta api, permotoran, menyediakan penyelenggaran serta mereka bentuk pengangkutan kapal marin dan penghasilan minyak dan gas. 

Syarikat ini mengendalikan lima segmen perniagaan iaitu pemegang pelaburan, penyelenggaran kawasan minyak, tenaga dan kejuteraan logistik serta penambahbaikan.

Syarikat ini mula disenaraikan dalam Papan Kedua Bursa Malaysia pada 13 Mei 2003. Setahun kemudian, syarikat ini telah dipindahkan dalam Papan Utama Bursa Malaysia.

Anak syarikat awam
------------------

|  |  |  |
| --- | --- | --- |
| **Syarikat** | **Negara** | **Disenaraikan dalam** |
| Scomi Engineering Bhd. | Malaysia Malaysia | Bursa Malaysia (MYX) |
| Scomi Marine Bhd. |
| PT Rig Tenders | Indonesia Indonesia | Bursa Saham Jakarta (BEJ) |

Ketua saintis Pakistan, Abdul Qadeer Khan bagi memindahkan teknologi senjata, telah menggunakan Syarikat Scomi Precision Engineering (Scope) untuk membuat komponen bagi alat emparan (centrifuge) nuklear. Scomi telah memberitahu, pihaknya percaya komponen itu adalah untuk kegunaan dalam industri minyak dan gas serta menegaskan ia tidak mengetahui bahawa Libya merupakan destinasi akhir bahagian-bahagian terbabit.

Rujukan
-------

1. ↑  Utusan Malaysia

Pautan luar
-----------

* (Inggeris) Laman web rasmi
* (Inggeris) Berita mengenai syarikat Scomi
Kapal Hindia Timur *Kent* (kiri) bertempur dengan *Confiance*, sebuah kapal privatir yang dipimpin oleh lanun Perancis Robert Surcouf pada Oktober 1800, seperti yang digambarkan dalam lukisan oleh Ambroise Louis Garneray.
**Privatir** ialah orang perseorangan atau kapal yang terlibat dalam peperangan kelautan di bawah suruhanjaya perang. Memandangkan rompakan bersenjata merupakan perkara biasa dalam perdagangan laut, sehingga awal abad ke-19, kesemua kapal dagang membawa senjata. Pihak berkuasa yang berdaulat atau diwakilkan akan mengeluarkan tauliah, yang juga dirujuk sebagai surat lawan balas, semasa zaman perang. Suruhanjaya tersebut memberi kuasa kepada pemegangnya untuk melakukan tindakan perseteruan yang dibenarkan di laut bagi maksud perang. Ini termasuk menyerang kapal asing sebagai barang rampasan, dan anak-anak kapal dijadikan sebagai tawanan untuk pertukaran. Kapal yang ditangkap tertakluk kepada pengutukan dan jualan di bawah undang-undang rampasan, dengan hasil dibahagikan mengikut peratusan antara penaja privatir, pemilik kapal, kapten dan anak kapal. Suatu bahagian biasanya diberikan juga kepada pengeluar tauliah (iaitu pihak berkuasa).

Kegiatan privatir membenarkan pihak wewenang untuk meningkatkan pendapatan untuk peperangan dengan menggerakkan kapal bersenjata dan kelasi milik persendirian untuk melengkapkan kuasa sesebuah negara. Bagi mereka yang turut serta, kegiatan privatir memberikan keupayaan pendapatan dan keuntungan yang lebih besar daripada yang diperoleh sebagai para pelaut atau nelayan saudagar. Walau bagaimanapun, insentif ini meningkatkan risiko privatir beralih kepada lanun apabila perang tamat.

Rujukan
-------

1. ↑  Thomson, Janice E (1994). *Mercenaries, pirates and sovereigns* (dalam bahasa Inggeris). New Jersey, Amerika Syarikat: Princeton University Press. m/s. 310/3153. ISBN 9780691086583.

Bibliografi
-----------

* Cochran, Hamilton. *Blockade Runners of the Confederacy* (U of Alabama Press, 2005).
* Dyer, Brainerd. "Confederate Naval and Privateering Activities in the Pacific." *Pacific Historical Review* 3.4 (1934): 433-443
* Ingersoll, Charles Jared (1852). *History of the second war between the United States of America and Great Britain: declared by act of Congress, the 18th of June, 1812, and concluded by peace, the 15th of February, 1815*.   
Lippincott, Grambo & Co. Url
* Ramsay, Jack C. (1996). *Jean Laffite: Prince of Pirates*.   
Eakin Press. ISBN 978-1-57168-029-7.
* Wagner, Scott D. "Why there was no privateering in the Spanish-American War." *International Journal of Naval History* 14.1 (2018).

### Sumber primer

* Andrews, K.R. ed. (2017). *English Privateering Voyages to the West Indies, 1588-1595: Documents relating to English voyages to the West Indies, from the defeat of the Armada to the last voyage of Sir Francis Drake, including Spanish documents contributed by Irene A. Wright* (Taylor & Francis).
* *Privateering and Piracy in the Colonial Period: Illustrative Documents*, sebuah buku elektronik bebas di Projek Gutenberg ed. by Jameson, John Franklin.
Kupu-kupu mempunyai sepasang sesungut, sepasang mata majmuk, dan sebatang probosis.
**Probosis** merupakan apendej yang panjang menonjol dari kepala haiwan, baik vertebrat mahupun invertebrat. Bagi invertebrat, istilah ini biasanya memaksudkan anggota mulut berbentuk tiub yang digunakan untuk memakan atau menghirup, contohnya kupu-kupu. Bagi vertebrat, istilah ini memaksudkan pula hidung atau mancung yang teramat panjang (**belalai**), contohnya gajah.

Istilah probosis berasal dari bahasa Yunani, iaitu προβοσκίς (*proboskis*), yang terdiri daripada πρό (*pro*) "ke hadapan, sebelum" + βόσκω (*bosko*), "makan, menyuburkan".

Lihat juga
----------

* Mancung

Rujukan
-------

* 

1. ↑  προβοσκίς, 
Henry George Liddell, Robert S, *A Greek-English Lexicon*, on Perseus Digital Library
2. ↑  πρό, Henry George Liddell, Robert Scott, *A Greek-English Lexicon*, on Perseus Digital Library
3. ↑  βόσκω, Henry George Liddell, Robert Scott, *A Greek-English Lexicon*, on Perseus Digital Library
4. ↑  Online Etymology Dictionary
**Presiden Gabungan Switzerland** (Jerman: *Bundespräsident(in)*code: de is deprecated , Perancis: *Président(e) de la Confédération*code: fr is deprecated , Itali: *Presidente della Confederazione*code: it is deprecated , Romansh: *President(a) da la Confederaziun*code: rm is deprecated ) merupakan ketua Majlis Persekutuan Switzerland yang merupakan badan eksekutif pemerintah negara tersebut. Presiden yang dipilih oleh Majlis tersebut selama satu tahun ini mengerusikan sidang-sidang Majlis serta menjalankan tugas perwakilan yang khusus. Jawatan ini bersifat *primus inter pares* di mana tiada kuasa diberikan melebihi enam anggota Dewan yang lain dan jabatannya masih diketuai beliau. Jawatan digantikan mengikut kekananan penjawat di mana Naib Presiden tahun sebelumnya menjadi Presiden pada tahun berikutnya.

Presiden Gabungan ini tidaklah dianggap sebagai ketua negara Switzerland dengan sendirinya. Sebaliknya, seluruh Majlis Persekutuan bertindak sebagai ketua negara secara kolektifnya.

Peruntukkan yang berhubungan dengan badan Pemerintah Persekutuan dan Pentadbiran Persekutuan Pentadbiran dinyatakan dalam seksyen 1 Bab 3 Perlembagaan Persekutuan Switzerland dari perkara 174 sehingga perkara 179, di mana Perkara 176 dikhususkan kepada jawatan Presiden.

Pilihan raya
------------

Presiden dipilih oleh Perhimpunan Pergabungan dari Majlis Pergabungan untuk tempoh satu tahun.

Rujukan
-------

1. ↑  Federal constitution of the Swiss Confederation, in English
2. ↑  Emerson, Peter (2012). *Defining Democracy: Voting Procedures in Decision-Making, Elections and Governance* (ed. 2nd). Berlin: Springer-Verlag. m/s. 125–126. ISBN 978-3-642-20904-8.
3. ↑  Stojanović, Nenad (1 March 2016). "Party, Regional and Linguistic Proportionality Under Majoritarian Rules: Swiss Federal Council Elections". *Swiss Political Science Review* (dalam bahasa Inggeris). **22** (1): 41–58. doi:10.1111/spsr.12208. ISSN 1662-6370.

Pautan luar
-----------

* Laman sesawang rasmi jawatan
| Topik-topik Kerajaan Rom |
| --- |
| Kemaharajaan Rom |
| Republik Rom |
| Empayar Rom |
| Prinsipat | Dominat |
| Empayar Barat | Empayar Timur |
| Majistret biasa |
| * Praetor
* Quaestor
* Promajistret
* Aedil
 | * Tribunus
* Penapis
* Gabenor
 |
| Majistret luar biasa |
| * Magister Equitum
* Tribun konsul
 | * Diktator
* Triumviri
* Decemviri
 |
| Jawatan, gelaran, dan gelaran kehormat |
| * Pontifex Maximus
* Legatus
* Dux
* Officium
* Praefectus
* Vicarius
* Vigintisexviri
 | * Liktor
* Magister Militum
* Imperator
* Princeps senatus
* Maharaja
* Augustus
* Caesar
* Tetrarka
 |
| **Politik dan undang-undang:** |
| * Senat Rom
* Cursus honorum
* Dewan-dewan undangan Rom
 | * Kekolejan
* Undang-undang Rom
* Kewarganegaraan Rom
* Imperium

sunting |

**Quaestor** (bahasa Latin untuk "dia yang menanya soalan") merujuk kepada jawatan sivil yang bertanggungjawab atas pentadbiran kewangan. Pada asalnya ia merujuk kepada mereka yang menyiasat kes bunuh. Tetapi pada 440 SM, jawatan ini telah bertukar kepada sektor kewangan. Mereka berkhidmat sebagai akauntan Republik Rom dan bertanggungjawab ke atas *aerarium* (perbendaharaan negara). Seorang perlu mempunyai lebih 10 tahun perkhidmatan dalam ketenterataan Rom sebelum dipilih untuk jawatan ini. 

Sebelum Maharaja Augustus berkuasa, para *quaestor* dipilih oleh *Comitia tributa*, suatu jawatankuasa perwakilan rakyat dari beberapa daerah pilihan raya. Dibawah Empayar Rom, dua *quaestor* dilantik oleh Maharaja Rom atau *quaestores Augusti*. Mereka mempunyai tanggungjawab kewangan dan menjadi perutusan kepada Maharaja Rom. Tugasannya yang lain ialah untuk menyelia semua temasya di Rom.
Jangan dikelirukan dengan Ra.One, filem Bollywood lakonan Shah Rukh Khan.

**Rawan** atau **tulang rawan** merupakan sejenis tisu penghubung lentur yang terdapat di pelbagai anggota badan manusia mahupun haiwan, termasuk sendi di antara tulang, sangkar rusuk, telinga, hidung, saluran tenggorok dan cakram intervertebra. Ia lebih lembut daripada tulang tetapi lebih keras dan kurang lentur daripada otot.

Rawan terdiri daripadsa sel-sel khusus bergelar kondroblas yang menghasilkan sejumlah besar matriks ekstrasel yang terdiri daripada serat kolagen, sejumlah banyak bahan dasar yang kaya dengan proteoglikan, dan serat elastin. Terdapat tiga jenis rawan, iaitu *rawan kenyal*, *rawan hialin* dan *rawan berserat*. Kondroblas yang terperangkap dalam matrik dipanggil kondrosit dan terletak di dalam celah-celah yang bergelar *lakuna* dengan sehingga lapan kondrosit untuk satu lakuna.

Tidak seperti tisu-tisu penghubung yang lain, rawan tidak mengandungi salur darah. Kondrositnya dibekalkan oleh pembauran yang dibantu oleh tindakan mengepam yang dijana oleh pemamptan rawan artikular atau fleksi rawan kenyal. Oleh itu, rawan tumbuh dan sembuh lebih perlahan berbanding dengan tisu-tisu penghubung yang lain.

Rawan dalam haiwan
------------------

### Ikan berawan

Ikan berawan (*chondrichthyes*) seperti ikan yu dan ikan pari mempunyai rangka yang terdiri hanya daripada rawan. Rawan yu merupakan suplemen pemakanan yang digemari ramai tetapi tidak terbukti keberkesanannya.

### Rawan invertebrat

Tisu rawan juga terdapat dalam haiwan invertebrat seperti belangkas, siput babi laut, dan sotong.

Lihat juga
----------

* Biomekanik

Rujukan
-------

1. ↑  Pratt, Rebecca. "Supporting Tissue: Cartilage". *AnatomyOne*. Amirsys, Inc. Dicapai pada 26 October 2012.[*pautan mati kekal*]

Rujukan am

* Keller-Peck, C. (2008). *Vertebrate Histology, ZOOL 400*. Boise State University.

Pautan luar
-----------

* Cartilage.org, International Cartilage Repair Society
* KUMC.edu Diarkibkan 2011-04-08 di Wayback Machine, Cartilage tutorial, University of Kansas Medical Center
* Bartleby.com, text from Gray's anatomy

  

Templat:Bone and cartilage
Bangunan penjara di Pulau Robben.  
 Gambar diambil oleh Rüdiger Wölk.
**Pulau Robben** (Afrikaans: *Robbeneiland*code: af is deprecated ) ialah sebuah pulau di Teluk Table, 6.9 km di arah barat pantai Bloubergstrand, Cape Town, Afrika Selatan. Nama Pulau Robben datang daripada perkataan Belanda yang bermaksud "pulau anjing laut". Pulau ini berbentuk bujur, 3.3 km panjang dari utara ke selatan, dan 1.9 km lebar, dengan kawasan seluas 5.07 km².

Pemenang Hadiah Nobel dan bekas Presiden Afrika Selatan Nelson Mandela ditahan di Pulau Robben buat 18 daripada 27 tahun beliau diletakkan di bawah tahanan sebelum rejim aparteid dijatuhkan. Kgalema Motlanthe, yang juga berkhidmat sebagai Presiden Afrika Selatan, menghabiskan sepuluh tahun sebagai orang tahanan di Pulau Robben, dan begitu juga presiden sekarang (2013) Jacob Zuma.

Rujukan
-------

1. ↑  "Avian Demography Unit: Robben Island". Department of Statistical Sciences,
University of Cape Town. Diarkibkan daripada yang asal pada 2012-03-05. line feed character in `|publisher=` at position 36 (bantuan)
2. ↑  "New S. Africa president sworn in". BBC News. 25 September 2008. Dicapai pada 2008-11-22.

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Visualisasi saat terjadi perlanggaran kereta dengan menggunakan analisa elemen hingga
**Visualisasi** ( Inggeris:  *visualization* ) adalah kejuruteraan dalam pembuatan gambar, carta atau animasi untuk penampilan suatu maklumat. Secara umum, visualisasi dalam bentuk gambar baik yang bersifat abstrak maupun nyata telah dikenal sejak awal dari peradaban manusia. Contoh dari hal ini meliputi lukisan di dinding-dinding gua dari manusia purba, bentuk huruf hiroglip Mesir, sistem geometri Yunani, dan teknik pelukisan dari Leonardo da Vinci untuk tujuan kejuruteraan dan ilmiah, dll.

Pada saat ini  *'visualisasi'*  telah berkembang dan banyak dipakai untuk keperluan ilmu pengetahuan, kejuruteraan, visualisasi rekabentuk produk, pendidikan, multimedia interaktif, perubatan , dll. Pengguna dari grafika komputer merupakan perkembangan penting dalam dunia visualisasi, selepas penemuan teknik garis perspektif pada zaman Renaissance. Perkembangan bidang animasi juga telah membantu banyak dalam bidang visualisasi yang lebih kompleks dan canggih.

Rujukan
-------

* Dostal, J. Education technology and senses in learning (ucebni pomůcky a Zasada názornosti). Olomouc, EU: Votobia, 2008. 40 s. ISBN 978-80-7220-310-9.

|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Rahim Maarof & Whitesteel** ialah sebuah kumpulan muzik yang aktif di Malaysia.
Kumpulan ini menyampaikan lagu-lagu Melayu dan Inggeris yang mula dikenali semenjak tahun 1985. Kumpulan yang gemar memainkan lagu-lagu yang berentak pantas (speed metal). Pengaruh 'band-band heavy' dari barat seperti Black Sabbath, Led Zeppelin, The Rods.
Kumpulan ini mulai dikenali ramai setelah menyertai *Battle of The Bands* roadshow pada tahun 1986. Lagu *Hanya dalam mimpi, Jumpa sekali lagi dan Sengketa* adalah lagu lagu yang digemari oleh peminat peminat lagu rock ketika itu. 

Penyanyi utama nya **Rahim Maarof** mencetuskan kontroversi dengan isu 'buka zip' pada konsert *Battle of the Bands* insiden itu berlaku di Stadium Negara Kuala Lumpur bukan di Sugai Nibong Pulau Pinang saperti apa yang di laporkan.

Ahli
----

1. Rahim Maarof - Penyanyi utama
2. Wahid Abu - Gitar Bass
3. Khalid Klang - Gitar Utama
4. Bidin@mael - Dram

Rahim Maarof masih aktif hingga kini.

Bekas Ahli: 

Nan - gitar utama 

Azmi - keyboard/gitar kedua.

Diskografi
----------

### Album

1. Battle of The Bands 1
2. Battle of The Bands 2

### Lagu popular

1. Jumpa Sekali Lagi
2. Sengketa
3. Hanya Dalam Mimpi
4. Kejahilan
**Stoke-on-Trent** (Stoke) merupakan sebuah bandar dan kawasan pentadbiran bebas di Staffordshire, England dengan keluasan 93 km2.

Nama Stoke diambil daripada bandar Stoke-upon-Trent, iaitu kawasan keagamaan kuno asli dengan penempatan kecil lain. Stoke-on-Trent terletak hampir di tengah Manchester dan Birmingham dan bersambung ke bandar Newcastle-under-Lyme yang ditadbir secara berasingan dan terletak di barat. Berdasarkan bancian pada tahun 2001, terdapat 240636 orang penduduk dan 103196 rumah tangga di bandar ini. Himpunan seramik bandar ini disimpan di Muzium Tembikar dan Galeri Seni di Hanley. Stoke-on-Trent merupakan pusat dunia untuk seramik halus. Bandar ini dirangkumi 3 kawasan pilihan raya Dewan Rakyat. Hospital kecemasan bandar ini ialah Hospital Universiti Stoke Diraya yang diurus Hospital Universiti Amanah NHS Midlands Utara. Stoke-on-Trent tidak ada katedral tetapi ada gereja sivik utama iaitu Gereja England di sini.

Stoke-on-Trent dihubungkan ke lebuh raya M6 berdekatan di persimpangan 15 dan 16 dekat A500. Terdapat 4 institusi pengajian tinggi di kawasan setempat, yang merupakan 2 kolej pendidikan tinggi iaitu Kolej Tingkatan 6 Stone-on-Trent dan Kolej Stoke-on-Trent. Stoke-on-Trent menempatkan 2 kumpulan Liga Bola Sepak profesional dan salah 1 daripada bandar kecil di England yang mempunyai 2 kelab liga. Oliver Lodge dari bandar ini ialah ahli fizik dan penulis British yang terlibat dalam perkembangan radio dan pemegang hak cipta itu.

Rujukan
-------

1. ↑  Mayor backs Stoke name change, BBC News, 10 March 2003
Mejar (B) **Samaon bin Ahmad** adalah seorang anggota tentera Malaysia yang berasal dari Batu Kikir, Bahau, Negeri Sembilan. Beliau telah dikurniakan pingat Panglima Gagah Berani pada 6 Jun 1973 di atas keberaniannya semasa pertempuran dengan pemberontak komunis.

Pada 15 Jun 1972 Lt Samaon bersama tiga orang bekas pemberontak komunis yang menyerah diri dan anggota dari Rejimen Komando Angkatan Darat Indonesia ditugaskan untuk melaksanakan misi menghapuskan sekumpulan pemberontak daripada Parti Komunis Kalimantan Utara (PKKU) akan mengadakan perjumpaan.

Setelah menjumpai perkhemahan mereka, Lt Samaon membuat perancangan dan memulakan tembakan semburan ke arah ketua pemberontak dan membunuhnya. Pertempuran berlarutan buat beberapa ketika sehinggalah semua pemberontak terkorban. Hasilnya tiga pemberontak berjaya dibunuh dan beberapa senjata seperti submesingan Thompson, stengun dan pistol serta dokumen lain berjaya dirampas. Beliau dikurniakan pingat PGB pada 6 Jun 1973.

Beliau telah kembali ke rahmatullah selepas solat magrib jam 2000, Rabu, 10 Dis 2014 di Hospital Jitra Kedah dan dikebumikan di Bagan Pinang, Port Dickson, Negeri Sembilan.

Rujukan
-------

  
* Keberanian Dan Pengorbanan Diarkibkan 2014-03-28 di Wayback Machine
**Sekolah Kebangsaan Kelana Jaya (2)** atau nama ringkasnya *SK Kelana Jaya (2)*, merupakan sebuah Sekolah Kebangsaan yang terletak di Jalan Ss 5/2.

Pada 2013, Sekolah Kebangsaan Kelana Jaya (2) memiliki 100 pelajar lelaki dan 80 pelajar perempuan, menjadikan jumlah keseluruhan murid seramai 180 orang. Ia mempunyai seramai 18 orang guru.2013

Nama asal sekolah ini ialah Sekolah Rendah Kebangsaan Seaport. Nama ini diambil bersempena nama kawasan di mana sekolah ini telah didirikan. Nama sekolah ini kemudiannya telah ditukarkan kepada Sekolah Rendah Kebangsaan Kelana Jaya. Ini adalah kerana nama kawasan tersebut telah ditukarkan daripada Seaport kepada Kelana Jaya
MAKSUD LENCANA SEKOLAH Kuning dan merah - lambang Selangor Darul Ehsan Perisai - Ketahanan masyarakat berdisiplin Obor - Penyuluh hidup Buku - Masyarakat berilmu Lima gelung - Rukun Negara Cantuman lima gelung - Semangat kesukanan

Pencapaian
----------

Alamat
------

Sekolah Kebangsaan Kelana Jaya (2)
Jalan Ss 5/2
Selangor, Malaysia
Telefon = 378768258
Fax = 378768258

Pautan luar
-----------

*
**Sekolah Kebangsaan Taman Desa Jaya** atau nama ringkasnya *SK Taman Desa Jaya*, merupakan sebuah sekolah kebangsaan yang terletak di Jalan Danau 32, Tmn. Desa Jaya,Kuala Lumpur, Malaysia.

Pada 2018, Sekolah Kebangsaan Taman Desa Jaya memiliki jumlah keseluruhan murid seramai 762 orang. Ia mempunyai seramai 48 orang guru.Januari 2018

Sejarah
-------

Sekolah Kebangsaan Taman Desa Jaya telah ditubuhkan pada 1 Mei 1996. Dibina daripada peruntukan Rancangan Malaysia ke-5. Terdiri daripada 3 bangunan 3 tingkat, 1 bangunan 4 tingkat, makmal komputer dan kantin termasuk 2 pra-sekolah.

Pencapaian
----------

Alamat
------

Sekolah Kebangsaan Taman Desa Jaya
Jalan Danau 32, Tmn. Desa Jaya,
81100, Johor Bahru
Johor, Malaysia
Telefon = 6073529298
Fax = 6073529048

Rujukan
-------

1. 1 2  Oleh Kementerian Pendidikan Malaysia (KPM), Senarai Sekolah Mengikut Kumpulan Jenis Dan Negeri Kementerian Pendidikan Malaysia (KPM) Januari 2018. Diambil 03 Disember 2018

Pautan luar
-----------

* Sekolah Kebangsaan Taman Desa Jaya
* Facebook Sekolah Kebangsaan Taman Desa Jaya
**Sekolah Kebangsaan Taman Indahpura 2** atau nama ringkasnya *SK Taman Indahpura 2*, merupakan sebuah Sekolah kebangsaan yang terletak di Jalan Sisiran 36/1, Taman Indahpura.

Pada 2009, Sekolah Kebangsaan Taman Indahpura 2 memiliki 272 pelajar lelaki dan 291 pelajar perempuan, menjadikan jumlah keseluruhan murid seramai 563 orang. Ia mempunyai seramai 36 orang guru.2009

SK Taman Indahpura 2 telah dibuka secara rasminya oleh Encik Zais bin Akil, Pegawai Khas Unit Hal Ehwal Murid, Jabatan pendidikan Negeri Johor pada 2 Sepetember 2003.
Tuan Hj. Mukhatar Bin Hassim, Guru Besar SK Bandar Tenggara 1 diberi kepercayaan sebagai guru besar pertama sekolah ini. En. Khidzir bin Zainuddin (Pengurusan Besar Asiatic) pula telah dilantik sebagai Penerusi Penaja PIBG dan seterusnya sebagai pengerusi PIBG yang pertama.
En. Md. Yusuf bin Sabikan, Guru Besar SK Taman Muhibah telah dipertanggungjawabkan sebagai guru besar pembimbing sebelum dan semasa awal persekolahan. Beliau telah banyak membantu dari segi tenaga dan sumbangan semasa pembukaan rasmi sekolah. En. Mat Isham Bin Masood pula merupakan guru penyelaras yang menerima peralatan dan perabot sekolah.

Tn Hj Mukhatar Bin Hassim telah berkhidmat selama 2 tahun 9 bulan di sekolah ini. Beliau telah digantikan oleh En Razali Bin Lan sehinggalah ke saat ini.

Pada peringkat awal persekolahan, seramai 294 orang murid dan 18 orang guru telah ditempatkan di sekolah ini. Murid – murid ini merupakan penduduk di Indahpura, Kg. Pertanian, Kg. Separa, dan Saleng. Mereka ini sebelumnya adalah murid dari SK Kulai, dan 2.

MOTO Sekolah Kebangsaan Indahpura 

ILMU, AMAL, BAKTI.

Pencapaian
----------

Alamat
------

Sekolah Kebangsaan Taman Indahpura 2
Jalan Sisiran 36/1, Taman Indahpura
81000, Kulai
Johor, Malaysia
Telefon = 6076635209
Fax = 6076635209

Pautan luar
-----------

*
**Sekolah Kebangsaan Taman Bukit Subang** atau nama ringkasnya *SKTBS,* merupakan sebuah Sekolah Kebangsaan yang terletak di Seksyen U16. Pada 2009, Sekolah Kebangsaan Taman Bukit Subang memiliki 760 pelajar lelaki dan 616 pelajar perempuan, menjadikan jumlah keseluruhan murid seramai 1376 orang. Ia mempunyai seramai 83 orang guru. Sekolah ini menerima murid dari Subang Bestari, Bukit Subang, Denai Alam, Bukit Jelutong, Kampung Melayu Subang dan Elmina.

Sejarah
-------

Sekolah ini ditubuhkan pada tahun 2004 dan masih beroperasi sehingga kini. Sekolah ini dibina setelah kawasan Taman Bukit Subang dibuka bagi menampung kanak-kanak yang bermastautin di lokasi tersebut.

Pencapaian
----------

S

Sekolah ini telah mendapat beberapa anugerah daripada peringkat daerah, negeri, kebangsaan dan antarabangsa melalui penglibatan yang aktif terutamanya dalam bidang kokurikulum iaitu unit beruniform dan sukan.

Alamat
------

Taman Bukit Subang, Seksyen U16 40160 Shah Alam, Malaysia

Pautan luar
-----------

*
**Sekolah Kebangsaan Ayer Hitam** atau nama ringkasnya *SK Ayer Hitam*, merupakan sebuah Sekolah Rendah yang terletak di Kedah.

Sejarah
-------

Dengan kesedaran dan inisitif Dato’ Penghulu Putih (Allahyarham) Tuan Haji Amin bin Haji Taib (Allahyarham) dan penduduk Kampung Ayer Hitam telah bergotong royong mendirikan sebuah bangunan pada tahun 1927. Bangunan kayu beratap nipah, berdindingkan papan berlantaikan tanah di atas tapak seluas 1 relung 375 jemba yang diwakafkan oleh Dato’ Penghulu Putih.

Bangunan ini mempunyai 3 bilik darjah dan sebuah bilik kecil Guru Besar. Ianya diberi nama Sekolah Melayu Ayer Hitam. Encik Abu Bakar bin Omar (Allahyarham)adalah Guru Besar pertama. Penuntutnya adalah murid-murid lelaki sahaja.

Pada Tahun 1931, bangunan tersebut telah roboh di pukul ribut kencang, Kerajaan telah menggantikan dengan bangunan batu berlantai simen dan beratapkan genting. Bangunan tersebut kekal sehingga sekarang (Bangunan Kenari) tetapi  ianya telah diubahsuaikan dengan peralatan moden dan dijadikan kelas PRA sekolah.

Murid-murid sekolah ini semakin bertambah. Pada tahun 1953 sekali lagi Penduduk bergotong royong mendirikan bangunan tambahan. Bangunan tesebut mempunyai 4 bilik darjah. Pada 28 Jun 1956 atas desakan Lembaga Didikan Sekolah Melayu Ayer Hitam, kerajaan setuju membina lagi bangunan tambahan dengan 6 bilik darjah. Ianya diperbuat daripada kayu, atap asbestos dan berlantaikan simen. Separuhnya daripada dindingnya dibina daripada papan dan separuh lagi bersambung dengan tingkapnya daripada besi jarang (BRC). Sebuah kantin menjual kuih muih juga dibina (Bangunan B). Pada tahun 1971 kerajaan telah membina beberapa bangunan lagi sebagai memenuhi keperluan iaitu;

* Sebuah bangunan batu 2 tingkat yang mempunyai 8 bilik darjah,pejabat bilik staf dan tandas (Bangunan C)dan mula

digunakan pada tahun 1972

* Sebuah rumah staf 2 pintu dan sebuah kantin

* Sebuah bangsal basikal dianggarkan 100 buah basikal.

  

Pada tahun 1982 kerajaan telah membina bangunan tambahan 2 tingkat mengandungi 8 bilik darjah, perpustakaan, tandas dan setor (Bangunan D). Bangunan ini mula beroperasi sepenuhnya pada tahun 1983.

Sempena perasmian Mesyuarat Agong PIBG kali ke 8 pada tahun 1982 YB Dato’ Seri Sanusi Junid , Wakil Rakyat Kawasan Jerlun/Langkawi merangkap Menteri Pembasngunan Negara dan Luar Bandar ketika itu telah menyuarakan kelulusan sebanyak RM 20,000 bagi membina sebuah surau sekolah. Surau tersebut mula dibina pada akhir tahun 1983 dan digunakan pada tahun 1984. Sementara itu beberapa sumbangan lain berkenaan surau telah diterima iaitu;

* Staf sekolah menyumbangkan projek tambun tanah

* Naib Yang Dipertua PIBG menyumbangkan tambahan kepada projek surau.

Pencapaian
----------

Alamat
------

KM21, Jalan Putera,
06150 Ayer Hitam,
Kedah

Pautan luar
-----------

* Sekolah Kebangsaan Ayer Hitam, Kampung Pasu
***Sukjunamul*** merujuk kepada *banchan* (hidangan sampingan) dibuat daripada tauge kacang hijau yang diperisakan dalam masakan Korea. Walau bagaimanapun, tauge itu sendiri juga dipanggil *sukjunamul* dalam bahasa Korea. Ia adalah *banchan* yang biasa, serta bahan yang lazim digunakan dalam *bokkeumbap* (nasi goreng Korea) dan *mandu* (ladu Korea).

Untuk menyediakan hidangan ini, selepas akar dan kulit disisihkan daripada tauge, tauge disepara rebus, ditos dan kemudian diperisakan dengan minyak bijan, kicap, bawang hijau yang dicincang, biji bijan, lada dan kisaran bawang putih.

Etimologi
---------

Hidangan ini juga kadang kala dipanggil *nokdunamul* sebab bercambah tumbuh dari *nokdu* (녹두, kacang hijau). Dikatakan bahawa kedua-dua suku kata pertama bagi nama ini, *sukju* berasal dari Shin Suk-ju (신숙주 申叔舟), salah seorang sarjana terkemuka yang terlibat dalam mewujudkan Hangul. Tidak seperti rakan-rakannya (kemudiannya dipanggil Sayuksin) yang semua berjanji setia kepada Raja Danjeong, Shin Suk-ju mengkhianati mereka dengan memihak kepada bapa saudara Danjeong, Putera Agung Suyang (kemudian Raja Sejo), yang merampas takhta dari anak saudaranya, lalu membunuhnya.

Terdapat beberapa teori mengapa *sukjunamul* telah dinamakan sempena nama beliau. Pertama, kerana rakyat menganggap tingkah laku Shin yang tidak beretika dan tidak bermoral, mereka menamakan tauge yang kebetulan menjadi busuk dan rosak dengan mudah. Teori lain mengatakan bahawa *sukjunamul* dinamakan demikian kerana apabila membuat *mandu*, *sukjunamul* dihancurkan, seperti perasaan orang apabila memikirkan Shin Suk-Ju. Teori ketiga: apabila Shin Suk-Ju memegang jawatan sebagai *Yeonguijeong* (Perdana Menteri) kebuluran yang besar melanda, jadi Shin terpaksa mengimport kacang hijau dari China untuk dimakan seperti *kongnamul* yang biasa. Nama ini untuk dikatakan diberi untuk menghormatinya, teori yang sama sekali berbeza daripada teori-teori sebelumnya.

Lihat juga
----------

* Kongnamul
* Banchan
* Edamame

Rujukan
-------

1. ↑  (Korea) Sukjunamul at Doosan Encyclopedia
2. ↑  (Korea) Sayuksin at Korean Culture Encyclopedia
3. 1 2  (Korea) Joseon Yusa, book review at Oh My News, 2010-04-29. Retrieved 2010-06-19
4. ↑  (Korea) Sukjunamul at Korean Culture Encyclopedia
Bagi drama adaptasi novel ini, lihat Street Vendetta (drama).

Sinopsis
--------

Anabella si gadis hipokrit bermata duitan. Kojie, si jejaka selekeh bergaya punk dan sukakan kesederhanaan. Kerana sebuah kereta, mereka dipertemukan dalam situasi aneh. Kojie ditugaskan menarik kereta Anabella yang banyak berhutang. Namun Anabella nekad melarikan keretanya kerana mengejar sebuah cinta. Dan kisah mereka tercipta di jalanan. Satu perjalanan yang penuh havoc dan peristiwa.
Cinta Anabella pada Iqbal membawanya ke Cherating ditemani Kojie, si selekeh yang baik hati. Misi Anabella cuma satu, mahu merebut Iqbal dari tangan si Tumirah Kuncup aka Mira yang bakal bertunang. Namun di sana dia mula memahami sesuatu yang cinta monyet sewaktu remajanya tidak lagi sama seperti yang diharapkan. Perpisahan terakhirnya dengan Kojie di Cherating bagaimanapun sering membuahkan rindu. Anehnya bila dia bertemu Fakruzi, si jejaka tampan yang memiliki iras senyuman Kojie, Anabella merasa keliru. Fakruzi dan Kojie, orang yang sama atau dua individu berbeza? Jawapannya hanya ada di penghujung kisah

Televisyen
----------

Rencana utama: Street Vendetta (drama)
Rencana ini ialah mengenai novel 2012.  Untuk filem 2015 adaptasi novel ini, sila lihat Suami Aku Ustaz.

***Suami Aku Ustaz*** ialah novel 2012 oleh penulis novel Malaysia, Hannah Dhaniyah. Novel ini diterbitkan pada tahun 2004 oleh Karya Seni. Ia telah diadaptasikan sebagai sebuah filem yang ditayangkan pada 2015.

Sinopsis
--------

Alisa bukanlah anak gadis yang nakal mana pun. Tapi bila mak dengan ayah sudah mula tidak percayakan diri dia, apa lagi yang dia boleh buat?

"Kami nak satukan kamu dengan Hafiz sebelum kami bertolak ke Mekah."

Yang menjadi masalah buat Alisa apabila ‘TIDAK’ bukan salah satu pilihan jawapan yang dia ada. Dan dia pula tidaklah pernah terfikir hendak melarikan diri daripada keluarga. Senakal-nakal Alisa, kasih sayang mak dengan ayah masih mampu membuatkan dia mengikut kata mereka. Tapi macam mana pula dengan cita-cita dia?

"Dia itulah ustaz di sekolah aku. Ustaz yang popular pula tu sebab masih belum berpunya. Hendak dikatakan handsome, semestinya tidak. Pada aku, dia bukanlah tergolong di dalam lelaki idaman aku. Tetapi, kalau sudah ramai yang mahu mengisi borang untuk masuk ‘Kelab Peminat Ustaz Hafiz’ sekiranya kelab itu wujud, mestilah dia tu ada rupa, ya tak? Aduh! Tidak fasal-fasal dia menjadi kepunyaan aku pula."

Macam mana agaknya apabila Alisa yang berperangai gila-gila terpaksa hidup dengan Hafiz yang hidupnya skema? Tapi skema ke Hafiz kalau perangainya suka menyakat Alisa sejak lahir sehinggalah besar?

"Cuma aku harap, kahwin ni bukan bermakna hidup aku berakhir. Well, kau tahulah kan. Cita-cita aku ni tinggi. Pada aku umur baya kita ni sebenarnya hidup kita baru bermula. Mana nak belajar, nak kerja. Aku harap, everything is going to be well."

Alisa. Cita-citanya setinggi langit, cintanya masih belum pernah berputik. Akan wujudkah cinta buat si suami dan bertahankah jodoh mereka berdua? Perlukah salah seorang berkorban hanya untuk membuatkan cita-citanya kesampaian?

Keluaran dan legasi
-------------------

Rencana utama: Suami Aku Ustaz
*Suami Aku Ustaz* telah diadaptasikan ke filem oleh Ghaz Abu Bakar dan ditayangkan pada 14 Mei 2015, dibintangi oleh Ady Putra, Nora Danish, Izzue Islam dan Betty Rahmad.

Rujukan
-------

1. ↑  Hannah Dhaniyah (2012). *Suami Aku Ustaz*. Karya Seni. ISBN 9789670246208.
2. ↑  Suami Aku Ustaz by Hannah Dhaniyah Goodreads. Dicapai pada 10 Mac 2018.